A TANÁCS 1343/2007/EK RENDELETE
(2007. november 13.)
a közös halászati politika irányításához szükséges adatok begyűjtésére és kezelésére vonatkozó közösségi keret létrehozataláról szóló 1543/2000/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
Az 1543/2000/EK rendelet (2) megállapítja, hogy az első közösségi program és az első programidőszak a 2002-től 2006-ig terjedő évekre vonatkozik.
(2)
Az 1543/2000/EK rendeletet új rendelet váltja fel a halászati gazdálkodás új megközelítéseinek alkalmazása érdekében. Ezek a megközelítések magukban foglalják a halállomány-alapú gazdálkodásról a flotta- és területalapú gazdálkodásra való áttérést, illetve az ökoszisztéma-alapú megközelítést. Az új rendelet elfogadásáig szükséges létrehozni a 2007. és 2008. évre vonatkozó, második programidőszakot a következetes és összehangolt közösségi és nemzeti szintű programozás biztosítása érdekében.
(3)
Az 1543/2000/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 1543/2000/EK rendelet a következőképpen módosul:
1.
az 5. cikk (1) bekezdése helyébe a következő szöveg lép:
„(1) A 9. cikk (2) bekezdésében szabályozott eljárással összhangban a Bizottság megállapít az I. mellékletben meghatározott rendszerrel összhangban egy olyan alapszintű közösségi programot, amely tartalmazza a tudományos értékelésekhez feltétlenül szükséges információkat, és egy bővített közösségi programot, amely magában foglalja az alapszintű programban szereplő információn kívül az olyan információkat is, amelyek valószínűleg lényegesen javítják a tudományos értékeléseket. Az első közösségi program a 2002-től 2006-ig terjedő évekre vonatkozik, a 2006. évet is beleértve, a második közösségi program a 2007. és 2008. évet öleli fel.”;
2.
a 6. cikk (1) bekezdése helyébe a következő szöveg lép:
„(1) Minden tagállam nemzeti programot dolgoz ki az adatok gyűjtésére és kezelésére. Az első programidőszak a 2002-től 2006-ig terjedő évekre vonatkozik, a 2006. évet is beleértve. A második programidőszak a 2007. és 2008. évet öleli fel. A programban szerepel a részletes adatok gyűjtésének és az összesített adatokhoz szükséges feldolgozásnak a leírása a 3. cikkben meghatározott alapelvekkel összhangban. Részletesen meghatározza e program és az 5. cikk alapján kidolgozott közösségi program között fennálló kapcsolatokat.”.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. november 13-án.